Suxari
Suxari — namligi 8-12 % boʻlgan, kesilgan va quritilgan non mahsulotlari. Ular oddiy suxari (harbiycha) va yogʻli suxarilarga boʻlinadi. Kepakli undan va 1 va 2-navli unlardan qilingan oddiy suxari 1 yilgacha, javdar-bugʻdoy va kepakli javdar unidan qilingani — 2 yilgacha (8-25 °C haroratda) saqlanadi. Yoʻgli suxarilar shakar, yogʻ va tuxum qoʻshilib, oliy, 1 va 2-navli bugʻdoy undan tayyorlanadi. SSSRda ishlab chiqarilgan yogʻli suxari savdo belgilari: Vanilniye, Gorodskiye, Detskiye, Doktorskiye, Dorojniye, Kofeyniye, Lyubitelskiye, Mindalniye, Moskovskiye, Pionerskiye, Saxarniye, Slavyanskiye , Slivochniye. Yaroqlilik muddati — 15 kundan 60 kungacha. Suxari uvoqlari talqon tayyorlash uchun ishlatiladi. Oʻzbekistonda suxari xususiy tadbirkorlar tomonidan ishlab chiqariladi va keng isteʼmol qilinadi. Suxarilar ham Rossiyada keng tarqalgan snek turidir (qarang. gazak pechenyesi).